Stiahnuté zo stránky [www.pravno-informacioni-sistem.rs](http://www.pravno-informacioni-sistem.rs/)

Podľa článku 75 odsek 5 Zákona o základoch systému výchovy a vzdelávania (vestník Službeni glasnik RS č. 88/17, 27/18 ‒ iný zákon, 10/19, 6/20, 129/21 a 92/23) a článku 17 odsek 4 a článku 24 Zákona o vláde (vestník Službeni glasnik RS číslo 55/05, 71/05 – oprava, 101/07, 65/08, 16/11, 68/12 – ÚS, 72/12,

7/14 – ÚS, 44/14 a 30/18 – iný zákon)

ministerka školstva vynáša

**PRAVIDLÁ**

**hodnotenia žiakov v základnej výchove a vzdelávaní**

vestník Službeni glasnik RS číslo 10 z 9. februára 2024

**Predmet pravidiel**

**Článok 1**

Tieto pravidlá definujú spôsob, postup a kritériá hodnotenia úspechu z povinných predmetov, voliteľných programov, aktivít (voľných vyučovacích aktivít) (ďalej len: predmet) a správanie a ďalšie otázky dôležité pre hodnotenie žiakov a dospelých v základnej výchove a vzdelávaní (ďalej len: žiak).

**Účel a princípy hodnotenia žiakov**

**Článok 2**

Hodnotenie je neoddeliteľnou súčasťou procesu vyučovania a učenia sa, ktoré poskytuje neustále sledovanie dosahovania predpísaných výstupov a štandardov prospechu žiakov, a u žiakov so vývinovými poruchami a invaliditou prispôsobených cieľov, obsahu a výsledkov pri osvojovaní si individuálneho vzdelávacieho plánu.

Hodnotenie je sústavná pedagogická činnosť, ktorá pozitívne vplýva na vzťah k učeniu a vedomostiam a podporuje motiváciu učiť sa.

Hodnotenie umožňuje žiakom objektívne hodnotiť ich vlastné úspechy a úspechy ostatných žiakov, stanovovať si osobné ciele počas procesu učenia sa, rozvíja hodnotový systém a zaisťuje dodržiavanie všeobecných zásad výchovy a vzdelávania stanovených zákonom upravujúcim základy výchovy a vzdelávania (ďalej len: zákon).

Zásady hodnotenia v zmysle týchto pravidiel sú:

1) objektivita pri hodnotení podľa stanovených kritérií;

2) relevantnosť hodnotenia;

3) použitie rôznych techník a metód hodnotenia;

4) spravodlivosť pri hodnotení;

5) pravidelnosť a aktuálnosť hodnotenia;

6) hodnotenie bez akejkoľvek diskriminácie a oddeľovania;

7) zohľadnenie individuálnych rozdielov, potrieb, veku, predchádzajúcich výsledkov žiakov a súčasných podmienok, v ktorých hodnotenie prebieha.

**Formatívne a sumatívne hodnotenie**

**Článok 3**

Žiak sa hodnotí z predmetov a správania v súlade so zákonom, osobitným zákonom a týmito pravidlami.

Sledovanie vývoja, pokroku a výsledkov žiakov v priebehu školského roku sa vykonáva pomocou formatívneho a sumatívneho hodnotenia.

Formatívne hodnotenie, v zmysle týchto pravidiel, je pravidelné sledovanie a hodnotenie pokroku pri dosahovaní predpísaných výsledkov, štandardov úspechu a aktívnej účasti v rámci predmetov, ako aj sledovanie správania sa žiakov. Formatívne hodnotenie obsahuje spätnú informáciu o dosiahnutí predpísaných výsledkov a štandardov dosiahnutia a aktívnej účasti v rámci predmetov, voliteľných programov, aktivít, podniknutých aktivít vykonávaných učiteľmi na zlepšenie výsledkov žiakov, hodnotenie ich účinnosti a jasné a konkrétne odporúčania pre ďalší pokrok.

Spätná väzba v ústnej a/alebo písomnej forme poskytnutá učiteľom v rámci formatívneho hodnotenia by mala byť zrozumiteľná žiakovi a rodičovi, resp. ďalšiemu zákonnému zástupcovi (ďalej len: rodič) a prispieva učiteľovi pri objektívnom hodnotení úspechu žiaka.

Formatívne hodnotenie sa zvyčajne eviduje v pedagogickej dokumentácii učiteľov, v elektronickej a/alebo písanej podobe, v súlade s týmito pravidlami a najčastejšie sa týkajú pravidelného sledovania pokroku žiaka, spôsobu jeho učenia sa, stupňa samostatnosti v práci, spôsobu spolupráce v procese učenia sa s inými žiakmi a ďalších údajov o žiakovi dôležitých pre sledovanie.

Za pedagogickú dokumentáciu z odseku 5 tohto článku sa považuje dokumentácia v elektronickej a/alebo písomnej forme. Pedagogická dokumentácia učiteľa obsahuje: osobné údaje o žiakovi a jeho individuálnych vlastnostiach, ktoré sú dôležité pre dosiahnuté výsledky, údaje o kontrole dosiahnutých výsledkov, aktívnej účasti a pokroku žiaka, poskytnuté odporúčania, správanie žiaka a ďalšie údaje dôležité pre prácu so žiakom a jeho pokrok.

Sumatívne hodnotenie v zmysle týchto pravidiel je hodnotenie výsledkov žiakov na konci programového celku alebo na konci prvého polroku z predmetov a správania.

Známky získané sumatívnym hodnotením v prvom ročníku sú opisné a na konci polroka, resp. školského roka, sa vyjadrujú ako pokrok žiakov pri dosahovaní výsledkov, angažovanosti a odporúčaní. Opisné hodnotenie obsahuje spätnú väzbu pre žiaka a rodiča a poskytuje jasný návod, ako zlepšiť výkon žiaka. Známky získané sumatívnym hodnotením v ostatných ročníkoch sú spravidla číselné.

Sumatívne známky sa zapisujú do predpísanej evidencie o výchovno-vzdelávacej práci, v elektronickej a/alebo písanej podobe (ďalej len: denník) a môžu sa zapísať aj do pedagogickej dokumentácii v súlade s týmito pravidlami.

**Známka žiaka**

**Článok 4**

Známka je objektívnym a spoľahlivým meradlom pokroku a vývinu žiaka, ako aj jeho aktívnej účasti a samostatnosti v práci a je ukazovateľom kvality a účinnosti spoločnej práce učiteľov, žiakov a škôl ako celku.

Známka je verejná a žiakovi sa oznámi ihneď po získaní so zdôvodnením. Zdôvodnenie známky obsahuje odporúčanie, akým činnostiam by sa mal žiak v ďalšej práci venovať.

Známka je opisná a číselná.

V prvom ročníku základnej výchovy a vzdelávania sa počas školského roka žiak opisne hodnotí z predmetov a správania.

V rámci predmetov, v prvom ročníku, počas školského roka, slovná známka vyjadruje pokrok v dosahovaní predpísaných výsledkov.

Od druhého po ôsmy ročník sa počas školského roka hodnotí žiak opisne a číselne z predmetu a správania.

Číselná známka z povinného predmetu a výberového programu druhý cudzí jazyk je: výborný (5), veľmi dobrý (4), dobrý (3), dostatočný (2) a nedostatočný (1). Známka nedostatočný (1) znamená, že žiak neprospel.

Úspech žiakov z volebných programov je: náboženstvo a občianska výchova, materinský jazyk/reč s prvkami národnej kultúry, srbský jazyk ako cudzí a aktivity (voľné vyučovacie aktivity) sa hodnotí opisne takto: vyniká, dobrý, uspokojujúci.

**Článok 5**

Žiak sa hodnotí najmenej štyrikrát za polrok, a ak je týždenný fond hodín predmetu jedna hodina, najmenej dvakrát za polrok.

Žiakovi, ktorý za polrok nebol hodnotený najmenej štyrikrát z povinného predmetu a voliteľného programu druhý cudzí jazyk, alebo najmenej dvakrát za polrok, ak je týždenný fond povinného predmetu, volebného programu a aktivity jedna hodina, nemožno určiť výslednú známku, okrem v prípade, keď z dôvodu ohrozenia bezpečnosti a ochrany zdravia žiakov a zamestnancov nie je možné, aby žiak bol ohodnotený potrebným počtom známok.

Žiaka, ktorý pravidelne chodí na vyučovanie a plní si školské povinnosti, a nemá predpísaný počet známok za polrok, je učiteľ povinný ohodnotiť na osobitne usporiadanej hodine alebo na niektorej z iných foriem výchovno-vzdelávacej práce, spravidla na doplňujúcom vyučovaní počas polroka za prítomnosti triedneho učiteľa, pedagóga alebo psychológa.

Triedny učiteľ je povinný pravidelne sledovať hodnotenie žiaka a poukázať učiteľom predmetu počet predpísaných známok, ktoré by žiak mal mať za polrok, s cieľom určiť výslednú známku a včas informovať riaditeľa, ak nenastali zmeny v počte známok, ktoré má žiak.

Žiakovi sa známka z predmetu nemôže znížiť z dôvodu postoja žiaka k mimoškolským aktivitám alebo nevhodného správania v škole.

Známkovanie z povinného predmetu: hudobná kultúra, výtvarná kultúra, telesná a zdravotná výchova sa vykonáva na základe schopností žiaka, úrovne obratnosti a zručnosti. Ak žiak nemá vyvinuté osobitné schopnosti, pri hodnotení sa berie do ohľadu individuálny pokrok vo vzťahu k jeho vlastným predchádzajúcim výsledkom a možnostiam, a najmä sa zohľadňuje aktívna účasť žiaka vo vyučovacom procese.

Žiak, jeho rodič má právo podať námietku v súlade so zákonom.

V prípade, že sa rodičia nadpolovičnej väčšiny žiakov z tej istej triedy domnievajú, že určitý učiteľ nevykonáva vyučovanie a iné formy výchovno-vzdelávacej práce, hodnotenie, sledovanie, preverovanie a známkovanie žiakov v súlade so zákonom a týmito pravidlami, škola uskutoční procedúru ustanovenú v odseku 10 tohto článku.

Procedúra uvedená v ods. 8 a 10 tohto článku sa vzťahuje aj na defektológa, ktorý realizuje vyučovanie a iné formy výchovno-vzdelávacej práce v škole pre vzdelávanie žiakov s vývinovým postihnutím a invaliditou a v škole, ktorá má triedu pre žiakov s vývinovým postihnutím a invaliditou.

Procedúra uvedená v ods. 8 a 9 tohto článku sa uskutočňuje nasledovným spôsobom:

1) rodičia žiakov, ktorí majú námietky podľa ods. 8 a 9 tohto článku oslovujú triedneho učiteľa prostredníctvom zástupcu rodičov v rodičovskej rade dopisom, ktorý bol predbežne zaevidovaný;

2) triedny učiteľ po obdŕžaní dopisu informuje učiteľa podľa ods. 8 a 9 tohto článku, príslušnú odbornú radu a riaditeľa;

3) odborná rada nahliadne do dopisu rodiča, získa vyjadrenie učiteľa, ktorého práca bola kritizovaná, a preskúma obvinenia s prihliadnutím na kritériá z článku 6 ods. 8 týchto pravidiel;

4) po vykonaní uvedeného z bodu 3) tohto odseku odborná rada vydá stanovisko, ktoré predloží riaditeľovi;

5) riaditeľ spolu s odborným spolupracovníkom a tajomníkom posúdi stanovisko odbornej rady a rozhodne o prijatí alebo zamietnutí námietok rodičov;

6) rozhodnutie z bodu 5) tohto odseku riaditeľ doručí predkladateľovi a informuje učiteľa z ods. 8 a 9 tohto článku, príslušnú odbornú radu a triedneho učiteľa;

7) ak bola námietka opodstatnená, riaditeľ, odborný spolupracovník a tajomník vypracujú plán na zlepšenie pedagogického a vyučovacieho dohľadu na prácu učiteľa plánovaním návštevy a návrhom opatrení na odstránenie nezrovnalostí a zlepšenie práce učiteľa, proti práce ktorého rodičia namietali, so zreteľom na to, čo je najlepšie pre žiaka;

8) ak predkladateľ nie je spokojný s rozhodnutím riaditeľa, môže sa do siedmich pracovných dní od doručenia rozhodnutia obrátiť na príslušnú školskú správu, aby patrične konala v rámci právomoci školskej správy.

V prípade, že sa rodičia nadpolovičnej väčšiny žiakov z tej istej triedy domnievajú, že odborný spolupracovník neplní zákonom stanovené úlohy, škola uskutoční procedúru podľa odseku 12 tohto článku.

Procedúra z odseku 11 tohto článku sa uskutočňuje nasledovným spôsobom:

1) rodičia žiakov, ktorí majú námietky, že odborný spolupracovník neplní zákonom stanovené úlohy, sa prostredníctvom zástupcu rodičov v rodičovskej rade obrátia na triedneho učiteľa dopisom, ktorý bol predtým zaevidovaný;

2) triedny učiteľ po obdŕžaní dopisu informuje odborného spolupracovníka a riaditeľa;

3) riaditeľ nahliadne do dopisu rodičov, získa vyjadrenie odborného spolupracovníka, na prácu ktorého bola uložená námietka a preskúma obvinenia;

4) riaditeľ spolu s tajomníkom, resp. iným odborným spolupracovníkom rozhodne o prijatí alebo zamietnutí námietok rodičov;

5) riaditeľ odovzdá rozhodnutie z bodu 4 tohto odseku predkladateľovi a informuje odborného spolupracovníka z odseku 11 tohto článku a triedneho učiteľa;

6) ak bola námietka opodstatnená, riaditeľ a tajomník, resp. iný odborný spolupracovník, vypracujú plán na zlepšenie inštruktívno-pedagogického dohľadu na prácu odborného, tak že plánujú sledovanie uskutočnenia úloh a navrhujú opatrenia na odstránenie nezrovnalostí a zlepšenie práce odborného spolupracovníka, proti práce ktorého rodičia namietali, so zreteľom na to, čo je najlepšie pre žiaka;

7) ak predkladateľ nie je spokojný s rozhodnutím riaditeľa, môže sa do siedmich pracovných dní od doručenia rozhodnutia obrátiť na príslušnú školskú správu, aby patrične konala v rámci právomoci školskej správy.

**Číselná známka žiakov povinného predmetu a voliteľného programu druhý cudzí jazyk**

**Článok 6**

Žiak sa hodnotí číselne z povinných predmetov a voliteľného programu druhý cudzí jazyk v súlade so zákonom a týmito pravidlami.

Číselná známka z povinných predmetov a voliteľného programu druhý cudzí jazyk počas školského roka sa určuje na základe týchto kritérií: dosahovanie výsledkov, samostatnosť a aktívna účasť žiakov.

Známku výborný (5) získa žiak, ktorý:

− plne preukazuje schopnosť transformovať vedomosti a uplatniť ich v nových situáciách;

− s ľahkosťou logicky spája fakty a pojmy;

− samostatne vyvodzuje závery na základe údajov;

− rieši problémy na úrovni tvorivého myslenia a plne kriticky premýšľa;

− preukazuje mimoriadnu samostatnosť s výnimočne vysokým stupňom aktivity a aktívnej účasti.

Známku veľmi dobrý (4) získa žiak, ktorý:

− vo veľkej miere ukazuje schopnosť uplatniť vedomosti a logicky prepájať fakty a pojmy;

− samostatne vyvodzuje závery na základe údajov;

− rieši jednotlivé problémy na úrovni tvorivého myslenia a v značnej miere uvažuje kriticky;

− preukazuje veľkú samostatnosť s vysokým stupňom aktivity a angažovanosti.

Známku dobrý (3) získa žiak, ktorý:

− v dostatočnej miere preukazuje schopnosť využívať informácie v nových situáciách;

− v značnej miere logicky spája fakty a pojmy;

− hlavne samostatne vyvodzuje závery na základe údajov a čiastočne samostatne rieši jednotlivé problémy;

− v dostatočnej miere uvažuje kriticky;

− preukazuje čiastočný stupeň aktivity a aktívnej účasti.

Známku dostatočný (2) získa žiak, ktorý:

− vedomosti, ktoré získal, sú na úrovni reprodukcie s minimálnym uplatnením;

− v menšej miere logicky spája fakty a pojmy a výlučne s podporou učiteľov vyvodzuje závery na základe údajov;

− občas je pri riešení problémov samostatný a neuvažuje dostatočne kriticky;

− preukazuje nižší stupeň aktivity a aktívnej účasti.

Známku nedostatočný (1) získa žiak, ktorý:

− vedomosti, ktoré dosiahol, nie sú ani na úrovni rozpoznávania a nepreukazuje schopnosť reprodukcie a uplatnenia;

− nevyvodzuje závery založené na údajoch;

− neuvažuje kriticky;

− neprejavuje záujem zúčastňovať sa aktivít ani sa aktívne zúčastniť.

Na začiatku školského roka škola je povinná na odborných radách určiť a zosúladiť prvky sledovania a známkovania, spôsoby a postupy hodnotenia pre kritériá z odseku 2 tohto článku. Kritériá uskladnené odbornými radami, ktoré schvaľuje pedagogické kolégium, tvoria neoddeliteľnú súčasť ročného plánu práce školy a sú zverejnené na oficiálnej webovej stránke.

**Záverečná známka z predmetov**

**Článok 7**

Záverečná známka z predmetu sa určuje na konci prvého a druhého polroka na základe všetkých jednotlivých známok zapísaných do denníka od začiatku školského roka a v súlade so zákonom.

Záverečná známka z povinného predmetu pre žiaka prvého ročníka je slovná a vyjadruje sa ako pokrok žiaka pri dosahovaní výsledkov, angažovanosti a odporúčaní.

V prvom ročníku sa záverečné známky z povinných predmetov a z voliteľných programov a aktivít zapíšu do žiackej knižky a žiak postúpi do ďalšieho ročníka.

Záverečná známka z povinného predmetu pre žiakov druhého až ôsmeho ročníka je číselná.

Záverečná známka z vоliteľných programov a aktivít (voľné vyučovacie aktivity) je opisná, a to: vyniká, dobrý a uspokojivý, a neovplyvňuje všeobecný prospech žiaka, s výnimkou voliteľného programu druhý cudzí jazyk, ktorý sa hodnotí číselne a záverečná známka ovplyvňuje všeobecný prospech žiaka.

Žiakov prvého až štvrtého ročníka počas výchovno-vzdelávacej práce hodnotí učiteľ, ktorý vyučuje, a známku na konci polroka určujú triedne rady na návrh učiteľa.

Žiakov piateho až ôsmeho ročníka hodnotí počas výchovno-vzdelávacej práce predmetný učiteľ a známku na konci polroka určujú triedne rady na návrh predmetného učiteľa.

Záverečná známka úspešného absolvovania povinného predmetu a voliteľného programu druhý cudzí jazyk nemôže byť vyššia ako najvyššia známka zapísaná v denníku, ktorá bola dosiahnutá akoukoľvek technikou previerky vedomostí.

Záverečná známka za úspech z povinného predmetu a voliteľného programu druhý cudzí jazyk nemôže byť nižšia ako:

1) výborný (5), ak je aritmetický priemer všetkých jednotlivých známok najmenej 4,50;

2) veľmi dobrý (4), ak je aritmetický priemer všetkých jednotlivých známok od 3,50 do 4,49;

3) dobrý (3), ak je aritmetický priemer všetkých jednotlivých známok od 2,50 do 3,49;

4) dostatočný (2), ak je aritmetický priemer všetkých jednotlivých známok od 1,50 do 2,49;

5) nedostatočný (1), ak je aritmetický priemer všetkých jednotlivých známok nižší ako 1,50.

Záverečná známka na polroku sa nezohľadňuje pri určovaní aritmetického priemeru uvedeného v odseku 10 tohto článku na konci druhého polroka.

Ak triedna rada neakceptuje odôvodnený návrh záverečnej známky predmetného učiteľa, novú známku určí triedna rada hlasovaním. Nová známka sa určí verejným hlasovaním väčšiny prítomných členov triednej rady.

Stanovená známka uvedená v odseku 11 tohto článku sa zaznamená do poznámky a podrobne sa vysvetlí v zápisnici triednej rady.

Záverečná známka stanovená na triednej rade sa zapíše do denníka v určenej rubrike.

Žiak, jeho rodič má právo podať sťažnosť v súlade so zákonom.

**Článok 8**

Známkovanie a zisťovanie úspešnosti žiakov hudobnej a baletnej školy sa uskutočňuje v súlade so zákonom a týmito pravidlami.

Záverečná známka za predmet sa pre žiaka z odseku 1 tohto článku určuje na základe všetkých jednotlivých známok zapísaných do denníka od začiatku školského roka a známky na výročnej skúške.

Žiak hudobnej a baletnej školy skladá pred komisiou v súlade so zákonom výročnú skúšku, resp. záverečnú skúšku z hlavného predmetu a z predmetu určeného plánom a programom vyučovania a učenia sa.

Na výročnej, resp. záverečnej skúške z hlavného predmetu a predmetu určeného plánom a programom vyučovania a učenia sa, komisia ustáli známku väčšinou hlasov z celkového počtu členov komisie v súlade so zákonom na základe vedomostí a zručností preukázaných na skúške.

Záverečnú známku z odseku 2 tohto článku navrhuje predmetný učiteľ triednej rade na určenie.

Žiak, jeho rodič má právo podať sťažnosť v súlade so zákonom.

**Hodnotenie žiakov, ktorí dostávajú ďalšiu podporu vo vzdelávaní**

**Článok 9**

Žiak, ktorý potrebuje ďalšiu podporu vo vzdelávaní z dôvodu sociálnej deprivácie, vývinových porúch, invalidity, ťažkostí s učením, rizika predčasného ukončenia školskej dochádzky a ďalších dôvodov, sa hodnotí na základe aktívnej účasti a stupňa dosiahnutia cieľov a výsledkov definovaných v pláne individualizácie a IVP.

Ak žiak získa výchovu a vzdelanie podľa IVP 1, hodnotí sa to na základe aktívnej účasti a stupňa dosiahnutia výsledkov s prispôsobením spôsobu a postupu hodnotenia.

Ak žiak získava výchovu a vzdelanie podľa IVP 2, hodnotí sa na základe aktívnej účasti a stupňa dosiahnutia prispôsobenosti cieľov a výsledkov definovaných v personalizovanom pláne vyučovania a učenia s prispôsobením spôsobu a postupu hodnotenia.

Žiakovi, ktorý získa výchovu a vzdelanie podľa individuálneho vzdelávacieho plánu, ale nedosahuje plánované ciele a výsledky, sa reviduje individuálny vzdelávací plán.

Žiak s výnimočnými schopnosťami, ktorý získa výchovu a vzdelanie prispôsobeným a obohateným spôsobom, uplatnením individuálneho vzdelávacieho plánu, je hodnotený na základe sledovania dosahovania predpísaných výsledkov a štandardov prospechu a aktívnej účasti.

**Iniciálne hodnotenie**

**Článok 10**

Na začiatku školského roka, spravidla do konca tretieho týždňa od začiatku školského roka, učiteľ zhodnotí doterajšie úspechy žiakov v rámci určitej oblasti alebo témy, ktoré sú pre predmet dôležité (ďalej: iniciálne hodnotenie) v tom školskom roku.

Iniciálne hodnotenie z odseku 1 tohto článku sa oznamuje tri pracovné dni pred plánovanou údržbou a nie je zahrnuté v plánovanom počte písomných previerok podľa článku 12 týchto pravidiel.

Výsledok iniciálneho hodnotenia sa zapisuje do pedagogickej dokumentácie, neznámkuje a slúži na plánovanie práce učiteľov a ďalšie sledovanie pokroku žiakov. Učiteľ poskytuje včasnú individuálnu spätnú väzbu o výsledku iniciálneho hodnotenia žiakovi a rodičovi.

**Spôsob a postup hodnotenia**

**Článok 11**

Žiak sa hodnotí na základe ústnej previerky výsledkov, písomnej previerky výsledkov a praktickej práce a podľa programu predmetu. Počas polroka by aspoň jedna známka mala byť z ústnej skúšky z výsledkov žiaka.

Žiak sa hodnotí aj na základe aktivity a jeho pracovných výsledkov najmä: výklady a prezentácie (výstava prác, výsledky výskumu, modely, kresby, plagáty, dizajnové riešenia atď.), účasť na debatách a diskusiách, písanie esejí, domácich úloh, účasť na rôznych formách skupinovej práce, práca na projektoch, zbierky vybraných žiakových výsledkov práce – portfólio v súlade s programom vyučovania a učenia sa alebo školským programom.

Úspešnosť žiakov z praktickej práce, experimentov, laboratórnych a iných cvičení, umeleckých výstupov a športových aktivít sa hodnotí na základe uplatnenia vedomostí, samostatnosti, preukázaných schopností pri používaní materiálov, náčinia, nástrojov a iných pomôcok pri plnení úlohy, ako aj ochranných opatrení a bezpečnosti voči sebe, ostatným a voči okoliu v súlade s vyučovacím a učebným programom, t. j. školským programom.

**Rozvrh písomných prác a písomných previerok**

**Článok 12**

Rozvrh písomných prác a písomných previerok (ďalej: rozvrh) dlhších ako 15 minút zapisuje sa do denníka a zverejňuje sa pre každú triedu na školskej vývesnej tabuli a na oficiálnej webovej stránke školy najneskôr do konca tretieho školského týždňa v každom polroku.

V rozvrhu je možné naplánovať maximálne jednu písomnú previerku na deň a okrem jednej písomnej úlohy predpísanej programom vyučovania a učenia sa pre základnú výchovu a vzdelávanie k jednotlivým predmetom možno naplánovať vo vyučovacom týždni ďalšie dve písomné previerky.

Škola dbá na rovnomerný rozvrh záťaže, a to v najlepšom záujme žiakov.

Rozvrh ustáli riaditeľ na návrh triednej rady.

Rozvrh sa môže meniť na návrh učiteľa, za súhlasu triednej rady. Zmenu rozvrhu určuje riaditeľ. Zmenený rozvrh sa zverejňuje rovnako ako aj rozvrh.

Triedny učiteľ je povinný zabezpečiť, aby sa písomné práce a písomné previerky, dlhšie ako 15 minút, vykonávali v súlade s rozvrhom a včas upozorniť riaditeľa a učiteľov na povinnosť rešpektovať rozvrh a predpísaný počet previerok.

Učiteľ je povinný informovať žiakov o obsahu programu vyučovania a učenia sa, ktorý sa písomne ​​bude preverovať podľa rozvrhu najneskôr päť pracovných dní pred previerkou.

**Písomné previerky**

**Článok 13**

Výsledky žiakov sa kontrolujú na každej hodine.

Písomné previerky výsledkov v trvaní do 15 minút sa vykonávajú bez avizovania a uskutočňujú sa s cieľom zistiť dosiahnutie cieľa jednej alebo viacerých hodín a zdolania časti realizovaných programových obsahov, resp. resp. dosiahnutia operacionalizovaných výstupov a učiteľovi slúžia na sledovanie výsledkov žiakov na konci programového celku alebo na konci polroka.

Známka z písomnej previerky výsledkov v trvaní do 15 minút sa zaeviduje do pedagogickej dokumentácii, teda nezapisuje sa do denníka.

Známka z odseku 3 tohto článku môže byť neoddeliteľnou súčasťou známky získanej inou technikou hodnotenia. Pre známky získané z previerok výsledkov v trvaní do 15 minút sa nepočíta aritmetický priemer, a nezapisuje sa do denníka.

Výsledky písomnej previerky výsledkov v trvaní do 15 minút môžu byť zohľadnené pri určovaní záverečnej známky žiakovi a v najlepšom záujme žiaka.

Žiak môže byť počas hodiny oznámkovaný iba raz za ústnu alebo písomnú previerku dosiahnutých výsledkov.

Známka z ústnej previerky výsledkov sa zapisuje do denníka spravidla ihneď po získaní známky.

Známka z písomnej previerky výsledkov sa zapisuje do denníka do ôsmich pracovných dní odo dňa previerky.

Ak po písomnej previerke výsledkov viac ako polovica žiakov v jednej triede, ktorí písali písomnú previerku, získa nedostatočnú známku, písomná previerka sa zruší pre toho žiaka, ktorý získal nedostatočnú známku.

Známka z písomnej previerky môže byť anulovaná aj pre žiaka, ktorý so známkou nie je spokojný.

Písomná previerka uvedená v odseku 9 tohto článku sa opakuje jedenkrát a môže byť organizovaná na osobitnej hodine.

Učiteľ plánuje osobitnú hodinu, počas ktorej sa opakuje písomná previerka v súlade s článkom 12 ods. 2 týchto pravidiel, o čom informuje triedneho učiteľa.

Predmetný učiteľ môže zorganizovať dodatočnú previerku výsledkov z odseku 12 tohto článku a pre skupinu žiakov z rôznych tried toho istého ročníka.

Po zrušenej písomnej previerke a pred usporiadaním zopakovanej je učiteľ povinný uskutočniť doučovanie, určiť a analyzovať spolu so žiakmi príčiny slabých výsledkov a informovať o tom odbornú radu a riaditeľa školy.

Pre žiaka, ktorý z opodstatnených dôvodov nevykonal písomnú previerku výsledkov, previerku možno zorganizovať aj dodatočne, s tým, že je potrebné mať na zreteli denný a týždenný limit počtu písomných kontrol žiaka z článku 12 odstavec 2 týchto pravidiel.

Následné overenie výsledkov z odseku 12 tohto článku sa avizuje najmenej tri pracovné dni vopred.

Pre žiaka, ktorý je v kontinuite ospravedlnene neprítomný na vyučovaní od 11 až ako 15 dní, škola je povinná zhotoviť plán hodnotenia a oboznámiť o tom žiaka a rodičov, resp. zákonného zástupcu, majúc na zreteli najlepší záujem žiaka.

Žiak a rodič majú právo nahliadnutia do písomnej práce, ako aj právo na vysvetlenie známky.

Škola je povinná uchovávať písomné práce žiakov v škole do konca bežného školského roka a/alebo do skončenia konania.

Spôsob uskutočnenia nahliadnutia do písomnej práce škola určuje v spolupráci s rodičmi.

Učiteľská, triedna a odborné rady plánujú, sledujú a analyzujú hodnotenie a navrhujú opatrenia na zlepšenie kvality hodnotenia a výsledkov žiakov. V rámci opatrení na zlepšenie kvality hodnotenia a prospechu žiakov sa stanovuje plán organizovania doplňujúceho vyučovania so žiakmi, ktorí majú ťažkosti s ovládaním programov v určitých predmetoch.

**Hodnotenie správania sa žiakov**

**Článok 14**

Správanie sa hodnotí najmenej dvakrát počas polroka.

Správanie žiakov prvého ročníka základnej výchovy a vzdelávania sa hodnotí opisne počas a na konci polroka.

Správanie žiakov od druhého až ôsmeho ročníka základnej výchovy a vzdelávania sa hodnotí číselne počas a na konci polroka.

Záverečná známka zo správania žiaka uvedená v odseku 2 tohto článku je: vzorné, veľmi dobré, dobré, uspokojivé a neuspokojivé a nemá vplyv na všeobecný úspech žiaka.

Záverečná známka zo správania z odseku 3 tohto článku na konci prvého a druhého polroka je: vzorné (5), veľmi dobré (4), dobré (3), uspokojivé (2) a neuspokojivé (1) a každá z vyššie uvedených známok vplýva na všeobecný prospech žiakov.

Správanie žiaka na dlhšej domácej a nemocničnej liečbe, žiaka, ktorý získava strednú výchovu a vzdelanie doma a žiaka, ktorému je zabezpečené diaľkové školenie, sa známkuje.

Správanie dospelých sa neznámkuje.

Pri hodnotení správania sa zohľadňuje správanie žiakov ako celku.

Známka zo správania nie je ovplyvnená známkami z predmetov.

Záverečnú známku zo správania vynáša triedna rada na základe odôvodneného návrhu triedneho učiteľa.

Žiak, jeho rodič má právo podať námietku v súlade so zákonom.

Škola kontinuovane sleduje, analyzuje a včasne prijíma opatrenia s cieľom rozvíjať zodpovedné správanie žiakov a všetkých účastníkov výchovno-vzdelávacieho procesu.

**Opisná známka zo správania počas polroka**

**Článok 15**

Opisné hodnotenie správania žiaka z čl. 14 ods. 2 týchto pravidiel sa určuje na základe postoja žiaka k školským povinnostiam a k vlastným právam a povinnostiam, najmä k správaniu sa k ostatným žiakom, zamestnancom školy a iným organizáciám, v ktorých sa uskutočňuje výchovno-vzdelávacia práca, uloženému výchovnému alebo výchovno-disciplinárnemu opatreniu, majetku školy a majetku iných osôb, ochrany a zachovaniu životného prostredia.

Známka z odseku 1 tohto článku obsahuje údaje aj výchovné odporúčanie.

Opis postoja k školským povinnostiam a k vlastným právam a povinnostiam je:

1) plne si plní povinnosti v škole;

2) vykonáva hlavne povinnosti v škole;

3) čiastočne plní povinnosti v škole;

4) spravidla neplní svoje povinnosti;

5) neplní si povinnosti v škole.

Opis správania sa k ostatným žiakom, zamestnancom školy a iným organizáciám, v ktorých sa vykonáva výchovno-vzdelávacia práca, školskému majetku a majetku iných osôb, uloženému výchovnému alebo výchovno-disciplinárnemu opatreniu, ochrany a zachovaniu životného prostredia je:

1) svojím postojom predstavuje pozitívny príklad pre ostatných;

2) zvyčajne má korektný vzťah;

3) niekedy sa správa nevhodne;  
4) často má nevhodný vzťah;

5) najčastejšie má nevhodný vzťah.

**Číselná známka zo správania počas polroka**

**Článok 16**

Jednotlivá číselná známka zo správania počas polroka sa určuje na základe týchto kritérií:

1) Známku vzorné (5) získa žiak, ktorý splnil nasledujúce podmienky:

- vyniká v plnení školských povinností súvisiacich s vyučovaním a inými formami práce a plní ich úplne a včas;

- dodržiava pravidlá správania a bezpečnostné opatrenia;

- predstavuje pozitívny príklad, ktorý treba napodobňovať, vyniká v rozvíjaní a podporovaní atmosféry kamarátstva a konštruktívneho riešenia konfliktov v rovesníckej populácii;

- obhajuje svoje názory argumentmi s prihliadnutím na pocity iných a prijaté pravidlá správania;

- svojím správaním a iniciatívami, ktoré iniciuje, presadzuje pozitívne hodnoty, toleranciu, ľudskosť, solidárnosť a zodpovednosť voči sebe, iným a okoliu;

- správa sa k zamestnancom školy a iných organizácií s rešpektom a uznaním;

- chráni školský majetok a majetok iných;

- má aktívny postoj k zachovaniu a ochrane životného prostredia.

2) Známku veľmi dobrý (4) získa žiak, ktorý splnil nasledujúce podmienky:

* hlavne vykonáva a spĺňa školské povinnosti vzťahujúce sa na vyučovanie a iné formy práce;

- hlavne dodržiava pravidlá správania a bezpečnostné opatrenia;

- má korektný vzťah k ostatným žiakom;

- akceptuje a uplatňuje pravidlá pri vytváraní atmosféry kamarátstva a konštruktívneho riešenia konfliktov v rovesníckej populácii;

- keď obhajuje svoje názory, menej si všíma prijaté pravidlá správania a pocity iných;

- svojím správaním a iniciatívami presadzuje pozitívne hodnoty, toleranciu, ľudskosť, solidárnosť a zodpovednosť voči sebe, iným a okoliu;

- má korektný vzťah k zamestnancom v škole a v iných organizáciách;

- nesie zodpovednosť za svoje skutky a koriguje svoje správanie po napomenutí alebo uložené výchovné opatrenie;

- má korektný vzťah k majetku školy a majetku iných;

- chráni životné prostredie.

3) Známku dobrý (3) získa žiak, ktorý splnil tieto podmienky:

– občas sú situácie, keď mu treba pripomínať spĺňanie školských povinností, ktoré sa vzťahujú na vyučovanie a iné formy práce;

- čiastočne dodržiava pravidlá správania a bezpečnostné opatrenia;

- občas sa vyskytnú situácie, kedy je potrebné mu pripomenúť povinnosť korektného správania sa k žiakom;

- občas sa vyskytnú situácie, kedy je potrebné mu pripomenúť pravidlá pri vytváraní atmosféry kamarátstva a konštruktívneho riešenia konfliktov v rovesníckej populácii;

- keď obhajuje svoje názory, nedostatočne dbá na prijaté pravidlá správania a pocity iných;

- svojím správaním a iniciatívami občas podporuje a presadzuje pozitívne hodnoty, toleranciu, ľudskosť, solidárnosť a zodpovednosť voči sebe, iným a okoliu;

- nemá vždy korektný vzťah k zamestnancom v škole a v iných organizáciách;

- prijíma zodpovednosť za svoje správanie a koriguje ho vo zvýšenej výchovnej práci, ale opakuje skutky, na ktoré už bol upozornený;

- občas prejavuje nedbalosť k majetku školy a majetku iných;

- príležitostne prejavuje nedbalosť voči životnému prostrediu.

4) Známku uspokojivé (2) získa žiak, ktorý spĺňa tieto podmienky:

- často mu treba pripomínať spĺňanie školských povinností, ktoré sa vzťahujú na vyučovanie a iné formy práce;

- minimálne dodržiava pravidlá správania a bezpečnostné opatrenia;

- často mu treba pripomínať nevyhnutnú potrebu korektného správania voči žiakom, pričom sa hlavne vystane náprava jeho správania;

- často mu treba pripomínať pravidlá vytvárania priateľskej atmosféry a konštruktívneho riešenia konfliktov v rovesníckej populácii, pričom hlavne vystane náprava jeho správania;

- keď obhajuje svoje názory, nedbá na prijaté pravidlá správania a pocity iných;

- svojím správaním a iniciatívami, zriedkavo podporuje a presadzuje pozitívne hodnoty, toleranciu, ľudskosť, solidárnosť a zodpovednosť voči sebe, iným a okoliu;

- neuctieva si a nerešpektuje zamestnancov školy a iných organizácií;

- ťažko preberá zodpovednosť za svoje správanie a opakuje správanie, za ktoré mu bolo uložené výchovné a/alebo výchovno-disciplinárne opatrenie;

- nechráni školský majetok a majetok iných;

- prejavuje nedbanlivosť voči ochrane životného prostredia.

5) Známku neuspokojivé (1) získa žiak, ktorý splnil tieto podmienky:

– aj napriek upozorňovaniu a intenzívnej výchovnej práce, nespĺňa školské povinnosti vzťahujúce sa na vyučovanie a iné formy práce;

– nerešpektuje pravidlá správania a nedodržiava bezpečnostné opatrenia;

– napriek upozorneniam často porušuje pravidlá korektného správania sa k žiakom, pričom absentuje náprava správania;

– napriek upozorneniam neustále porušuje pravidlá vo vytváraní priateľskej atmosféry a konštruktívneho riešenia konfliktov v rovesníckej populácii, pričom absentuje náprava správania;

* nerešpektuje osobnosť iných žiakov a správa sa k nim netolerantne, ohrozuje a zraňuje práva a city iných;

– svojím správaním a iniciatívami nepresadzuje pozitívne hodnoty, toleranciu, ľudskosť, solidárnosť a zodpovednosť voči sebe, iným a okoliu;

– ohrozuje a porušuje práva zamestnancov školy a iných organizácií;

– nepreberá zodpovednosť za svoje správanie a nekoriguje svoje správanie po zintenzívnenej výchovnej práci;

– prejavuje deštruktívne správanie k majetku školy a majetku iných;

– prejavuje deštruktívne správanie voči okoliu.

Známky dané podľa odseku 1 tohto článku sa považujú za individuálne známky a sú neoddeliteľnou súčasťou záverečnej známky zo správania.

Žiak je povinný pravidelne navštevovať vyučovanie.

Známku zo správania v priebehu školského roka ovplyvňuje pravidelnosť dochádzky žiakov na vyučovanie, ako aj uložené výchovné a výchovno-disciplinárne opatrenia.

Žiak, ktorý neospravedlnene chýba na vyučovaní počas školského roka a na základe pravidelného sledovania a oznamovania rodičov, sa známkuje jednotlivou známkou zo správania:

1) veľmi dobre (4), keď bez ospravedlnenia vystane z 8 hodín;

2) dobre (3), keď bez ospravedlnenia vystane z najviac 15 hodín;

3) uspokojivé (2), keď bez ospravedlnenia vystane z najviac 25 hodín;

4) neuspokojivé (1), keď bez ospravedlnenia vystane z 26 hodín a viac.

Známky dané podľa odseku 5 tohto článku sa považujú za individuálne známky a sú neoddeliteľnou súčasťou záverečnej známky zo správania.

Známka zo správania daná na základe nepravidelnej dochádzky žiaka na vyučovanie znamená uloženie výchovných a výchovno-disciplinárnych opatrení, ktoré škola upraví svojím aktom.

Známka zo správania počas školského roka je aj jednotlivá známka daná na základe uloženého výchovného a výchovno-disciplinárneho opatrenia, a to:

- pokarhanie triedneho učiteľa – veľmi dobrý (4);

- pokarhanie triednej rady – dobrý (3);

- pokarhanie riaditeľa – uspokojivý (2);

- pokarhanie učiteľskej rady – neuspokojivý (1).

Známky dané podľa odseku 7 sa považujú za jednotlivé známky a sú neoddeliteľnou súčasťou záverečnej známky zo správania.

Žiak, ktorý bol hodnotený podľa odseku 5 tohto článku, nie je hodnotený podľa odseku 7 tohto článku, ak dôvodom na uloženie výchovného a výchovno-disciplinárneho opatrenia je jeho neospravedlnená absencia.

Škola je povinná evidovanú absenciu žiakov určí ako ospravedlnenú alebo neospravedlnenú hneď a najneskoršie do ôsmych dní odo dňa návratu žiaka na vyučovanie.

**Záverečná známka zo správania**

**Článok 17**

Záverečná známka zo správania z článku 14 ods. 4 a 5 týchto pravidiel je určená na základe opisných známok z článku 15 a číselných známok z článku 16 týchto pravidiel.

Pri uzavieraní známky a na základe celkového správania žiaka sa žiak zapája do mimoškolských aktivít v súlade s dokumentmi školy (voľné aktivity, žiacke družstvo, ochrana životného prostredia, ochrana pred násilím, zneužívaním a zanedbávaním, spoločensky prospešná práca a humanitárna práca), hodnotením jeho správania a plnením zákonom ustanovených povinností.

Ak má žiak uložené výchovné alebo výchovno-disciplinárne opatrenie za drobné porušenie povinností žiaka ustanovených všeobecným zákonom školy, za závažnejšie porušenie povinností žiaka a porušenie zákazov ustanovených zákonom, ako aj ak bol oprávnene vzdialený z priamej výchovno-vzdelávacej práce, ktorá zahŕňa povinné vyučovanie a iné formy výchovno-vzdelávacej práce, ich účinky sa zohľadňujú pri určovaní záverečnej známky zo správania.

Záverečnú známku zo správania určuje, na návrh triedneho učiteľa, triedna rada.

Záverečné známka zo správania sa určuje na konci prvého a druhého polroka na základe všetkých jednotlivých známok zapísaných do denníka od začiatku školského roka a v súlade so zákonom.

Záverečná známka zo správania nemôže byť vyššia ako najvyššia jednotlivá známka zapísaná v denníku.

Záverečná číselná známka zo správania nemôže byť nižšia ako:

1) vzorné (5), ak je aritmetický priemer všetkých jednotlivých známok najmenej 4,50;

2) veľmi dobré (4), ak je aritmetický priemer všetkých jednotlivých známok od 3,50 do 4,49;

3) dobré (3), ak je aritmetický priemer všetkých jednotlivých známok od 2,50 do 3,49;

4) uspokojivé (2), ak je aritmetický priemer všetkých jednotlivých známok od 1,50 do 2,49;

5) neuspokojivé (1), ak je aritmetický priemer všetkých jednotlivých známok nižší ako 1,50.

Záverečná číselná známka na polroku sa nezohľadňuje pri určovaní aritmetického priemeru uvedeného v odseku 7 tohto článku na konci druhého polroka.

Ak došlo k pozitívnym zmenám v správaní žiaka, jeho záverečná známka zo správania môže byť vyššia ako aritmetický priemer všetkých určených známok.

Ak došlo k pozitívnym zmenám v správaní žiaka, jeho záverečná známka zo správania môže byť vyššia ako aritmetický priemer všetkých určených známok.

Ak triedna rada neakceptuje odôvodnený návrh záverečnej známky triedneho učiteľa, novú známku určí triedna rada hlasovaním. Nová známka sa určí verejným hlasovaním väčšiny prítomných členov triednej rady.

Stanovená známka uvedená v odseku 11 tohto článku sa zaznamená do poznámky a podrobne sa vysvetlí v zápisnici triednej rady.

Záverečná známka stanovená na triednej rade sa zapíše do denníka v určenom stĺpci.

Žiak, jeho rodič má právo podať sťažnosť v súlade so zákonom.

**Známkovanie na skúške**

**Článok 18**

Známka na skúške sa určuje na základe dosiahnutia predpísaných cieľov, výsledkov, štandardov prospechu žiakov a hlasov z celkového počtu členov komisie v súlade so zákonom. Známka komisie je konečná, respektíve, neurčuje sa na triednej rade.

Škola dbá na rovnomerný rozvrh záťaže skladania skúšok, a to v najlepšom záujme žiakov.

Žiak, jeho rodič má právo podať proti známky na skúške námietku v súlade so zákonom.

**Všeobecný prospech žiakov**

**Článok 19**

Všeobecný prospech žiakov sa určuje v súlade so zákonom.

Všeobecný prospech žiakov druhého až ôsmeho ročníka sa určuje na konci prvého a druhého polroka na základe aritmetického priemeru výsledných prechodných číselných známok z povinných predmetov a z voliteľného programu druhého cudzieho jazyka, ako aj známky zo správania od druhého ročníka.

Všeobecný prospech žiakov vyslaných na triednu alebo opravnú skúšku sa určuje po triednej alebo opravnej skúške, a to najneskôr do 31. augusta bežného školského roka.

Všeobecný prospech žiaka je: výborný, veľmi dobrý, dobrý, dostatočný a nedostatočný.

Žiak dosiahol všeobecný prospech:

1) výborný – ak je priemerná známka najmenej 4,50;

2) veľmi dobrý – ak má priemernú známku 3,50 až 4,49;

3) dobrý – ak má priemernú známku 2,50 až 3,49;

4) dostatočný– ak má priemernú známku do 2,49.

Žiak, ktorý je na konci školského roka hodnotený a prospel zo všetkých povinných predmetov a z voliteľného programu druhý cudzí jazyk a ktorý je hodnotený zo všetkých ostatných voliteľných programov a aktivít, postúpi do ďalšieho ročníka.

Žiak neukončil úspešne ročník, t. j. má nedostatočný prospech, ak má viac ako dve nedostatočné známky, okrem známky zo správania alebo nezložil opravnú skúšku, okrem žiakov druhého a tretieho ročníka, ktorí sú preradení do vyššieho ročníka v súlade so zákonom.

Záverečná známka z voliteľných programov a aktivít je opisná, a to: vyniká, dobrý a uspokojivý a neovplyvňuje všeobecný prospech žiaka, s výnimkou voliteľného programu druhý cudzí jazyk, ktorý sa hodnotí číselne a záverečná známka ovplyvňuje všeobecný prospech žiaka.

Všeobecný prospech sa neustaľuje žiakovi, ktorý má z predmetu nedostatočnú známku alebo z tohto predmetu nemá známky do ukončenia hodnotiaceho konania.

Všeobecný prospech sa neustaľuje ani v prípade, že žiak nie je hodnotený z predmetu, ktorý sa hodnotí opisnou známkou.

Žiakovi, ktorý nie je ohodnotený na konci prvého polroka, v súlade s osobitným zákonom z jedného alebo viacerých povinných predmetov, voliteľného programu a aktivít pre absenciu na vyučovaní, sa neurčuje všeobecný prospech a uvádza sa, že žiak je na konci prvého polroka neohodnotený.

Žiakovi z odseku 10 tohto článku do rubriky v rámci tlačiva evidencie, respektíve tlačiva verejného dokladu, kde sa zapisuje všeobecný prospech, vnášajú sa slová: „prospech nie je určený“.

Žiakovi, ktorému bola v prvom polroku uzavretá známka z povinného predmetu, voliteľného programu a aktivity a ktorý nebol v druhom polroku ohodnotený pred skladaním triednej skúšky môže škola s prihliadnutím na najlepší záujem žiaka zabezpečiť hodnotenie v súlade s osobitným zákonom.

**Oznámenie o hodnotení**

**Článok 20**

Na začiatku školského roka sa žiaci a rodičia informujú o kritériách, spôsobe, postupe, dynamike a rozvrhu hodnotenia zo všetkých povinných predmetov, voliteľných programov, aktivít a správania.

Triedny učiteľ je povinný včas a najmenej štyrikrát počas školského roka vhodným spôsobom informovať rodičov o výsledkoch žiakov, pokroku, motivácii k učeniu a pokroku, správaní a ďalších otázkach dôležitých pre výchovu a vzdelávanie.

Povinnou súčasťou oznámenia rodičovi v časti správania je oznámenie o pravidelnosti dochádzky na vyučovanie, ako aj o vyslovených výchovných a výchovno-disciplinárnych opatreniach.

Rodič môže požiadať školu o odbornú pomoc pri riešení výchovno-vzdelávacích problémov dieťaťa, ak si ich všimne.

Ak rodič nechodí na rodičovské a individuálne porady, triedny učiteľ je povinný včas, úradne, písomne ​​ho informovať o prospechu a známkach, možných ťažkostiach a neprítomnosti žiaka a dôsledkoch neprítomnosti žiaka a zavolať ho na individuálny rozhovor.

Ak rodič do 15 dní odo dňa prijatia pozvania neodpovie na pozvanie z odseku 5 tohto článku, škola to oznámi príslušnému stredisku sociálnej práce a požiada stredisko aby patrične konalo.

Škola neorganizuje rodičovské porady a informatívne rozhovory s rodičmi v poslednom týždni prvého polroka, ako aj v poslednom týždni školského roka.

**Evidencia o úspechu žiaka**

**Článok 21**

Počas procesu hodnotenia učiteľ zhromažďuje a zapisuje údaje o výsledkoch žiakov, o procese učenia sa, o napredovaní a rozvoji žiakov v priebehu roka do predpísanej evidencie a pedagogickej dokumentácie z článku 3 ods. 6 týchto pravidiel.

Údaje zapísané v pedagogickej dokumentácii slúžia na účely informovania rodičov pri rozhodovaní o námietkach alebo odvolaniach k hodnoteniu, ako aj v procese sebahodnotenia a externého hodnotenia kvality práce ustanovizne.

**Článok 22**

Dňom nadobudnutia platnosti týchto pravidiel zaniká platnosť Pravidlám hodnotenia žiakov v základnej výchove a vzdelávaní (vestník Službeni glasnik RS č. 34/19, 59/20 a 81/20).

**Článok 23**

Tieto pravidlá nadobúdajú účinnosť ôsmym dňom po uverejnení vo vestníku Službeni glasnik Republike Srbije.

Číslo 110-00-252/2023-07

V Belehrade 6. februára 2024

Ministerka

prof. Dr. **Slavica Đukić Dejanović** v. r.